Document ID: 32003R0150

Reference:
EUR-Lex - 32003R0150 - ET
Avis juridique important
|
32003R0150
Official Journal L 025 , 30/01/2003 P. 0001 - 0006
NÕUKOGU MÄÄRUS (EÜ) nr 150/2003,21. jaanuar 2003,millega peatatakse teatavate relvade ja muu sõjaväevarustuse imporditollimaksudEUROOPA LIIDU NÕUKOGU,võttes arvesse Euroopa Ühenduse asutamislepingut, eelkõige selle artiklit 26,võttes arvesse komisjoni ettepanekut,1ning arvestades järgmist:1) Ühendus rajaneb tolliliidul, mis nõuab ühise tollitariifistiku järjekindlat rakendamist kõigi liikmesriikide poolt kõigi kolmandatest riikidest imporditud toodete puhul, v.a juhul, kui ühenduse erimeetmed ei sätesta teisiti.2) Ühenduse kui terviku huvides on, et liikmesriigid oleksid võimelised hankima oma relvajõududele kõige kõrgemal tehnoloogiliselt tasemel olevaid ja kõige sobivamaid relvi ning muud sõjaväevarustust. Arvestades selle tööstussektori tehnoloogia kiiret arengut kogu maailmas, on liikmesriikide riigikaitse eest vastutavate asutuste tavapäraseks praktikaks saanud relvade ja sõjatarvikute hankimine kolmandate riikide tootjatelt või tarnijatelt. Arvestades liikmesriikide julgeolekuhuvisid, on ühenduse huvidega kooskõlas, et teatavaid relvi ja varustust saaks importida tollimaksuvabalt.3) Tagamaks sellise tollimaksu peatamise järjekindlat kohaldamist, on asjakohane koostada ühine loetelu relvadest ja sõjaväevarustusest, mille suhtes võib kohaldada tollimaksu peatamist. Arvestades asjaomaste toodete eripära, on samuti asjakohane, et oleks võimalik tollimaksuvabalt importida käesolevasse loetellu kuuluvatele kaupadele sisse ehitatavaid või külge monteeritavaid või selliste kaupade parandamiseks, taasvarustamiseks või hoolduseks mõeldud osi, komponente või alakooste, samuti sellesse loetellu kuuluvate kaupade käsitsemise väljaõppel või katsetamisel kasutatavaid kaupu. Käesoleva määrusega hõlmamata sõjaväevarustuse importimisel kohaldatakse ühise tollitariifistiku asjakohaseid tollimakse.4) Arvestades liikmesriikide pädevate asutuste erinevaid organisatsioonilisi struktuure, on üksnes tollialastel eesmärkidel vajalik määratleda imporditud kaupade lõppkasutus vastavalt nõukogu 12. oktoobri 1992. aasta määrusele (EMÜ) nr 2913/92, millega kehtestatakse ühenduse tolliseadustik,2 ja selle rakendusmääruste sätetele (edaspidi "ühenduse tolliseadustik"). Et piirata liikmesriikide asjaomaste asutuste halduskoormust, on asjakohane kehtestada kauba lõppkasutuse tollijärelevalvele ajaline piirang.5) Et võtta arvesse liikmesriikide sõjasaladuse kaitset, tuleks tollimaksu peatamiseks sätestada spetsiaalsed haldusmenetlused. Selle liikmesriigi pädeva asutuse poolt väljaantud tõend (mida võiks kasutada ka ühenduse tolliseadustiku poolt nõutava tollideklaratsioonina), kelle relvajõududele relvad ja sõjaväevarustus on ette nähtud, oleks piisavaks tagatiseks nende tingimuste täitmisele. Deklaratsioon tuleks vormistada tõendina. On asjakohane määrata kindlaks selliste tõendite vorm ja lubada deklaratsiooni esitamisel ka andmetöötlusmeetodite kasutamist.6) Liikmesriikidele on vaja kehtestada eeskirjad, mille alusel nad edastavad teabe väljaantud tõenditega hõlmatud kaupade koguse ja väärtuse ning tõendite arvu ja käesoleva määruse rakendamise korra kohta,ON VASTU VÕTNUD KÄESOLEVA MÄÄRUSE:Artikkel 1Käesolev määrus sätestab kokkuleppelise imporditollimaksude peatamise tingimused teatavatele relvadele ja sõjaväevarustusele, mida impordivad kolmandatest riikidest liikmesriikide sõjalise riigikaitse eest vastutavad asutused või tehakse seda nende nimel.Artikkel 21. Ühise tollitariifistiku maksumäärad, mida kohaldatakse I lisas loetletud kaupadele, peatatakse täielikult, kui neid kaupu kasutatakse mõne liikmesriigi relvajõudude poolt või nende nimel eraldi või riikidevahelises koostöös liikmesriigi territoriaalse terviklikkuse kaitseks või rahvusvahelistes rahuvalve- või rahutagamisoperatsioonides või muudel sõjalistel eesmärkidel, nt Euroopa Liidu kodanike kaitsmiseks sotsiaalsete või sõjaliste rahutuste eest.2. Need tollimaksud peatatakse täielikult ka järgmiste kaupade puhul:a) I ja II lisaga hõlmatud kaupadele või nende osadele, komponentidele või alakoostidele sisse ehitamiseks või külge monteerimiseks või nende kaupade parandamiseks, taasvarustamiseks ja hoolduseks imporditavad osad, komponendid ja alakoostid;b) I ja II lisaga hõlmatud kaupade käsitsemise väljaõppeks ja katsetamiseks imporditavad kaubad.3. I lisas ja käesoleva artikli lõikes 2 määratletud imporditavate kaupade suhtes kohaldatakse määruse (EMÜ) nr 2913/92 artiklites 21 ja 82 ning selle rakendusaktides sätestatud lõppkasutuse tingimusi. Lõppkasutuse tollijärelevalve lõppeb kolme aasta möödumisel nende vabasse ringlusse lubamise kuupäevast.4. I lisas loetletud kaupade kasutamine väljaõppeks või nende ajutine kasutamine relvajõudude või muude erijõudude poolt ühenduse tolliterritooriumil tsiviilotstarbel loodusõnnetuste või muude ettenägematute õnnetuste puhul ei kujuta endast lõikes 1 määratletud lõppkasutuse rikkumist.Artikkel 31. Kaupade vabasse ringlusse lubamise taotlusele, mille puhul taotletakse imporditollimaksu peatamist artikli 2 sätete kohaselt, tuleb lisada selle liikmesriigi pädeva asutuse poolt väljaantud tõend, kelle relvajõududele kaubad on mõeldud. III lisas sätestatud tõend esitatakse importiva liikmesriigi tollile koos kaupadega, mille kohta see käib. See võib asendada määruse (EMÜ) nr 2913/92 artiklites 59-76 nõutavat tollideklaratsiooni.2. Olenemata lõikest 1, võib tõendi ja imporditavad kaubad sõjasaladuse tõttu esitada mõnele muule liikmesriigi poolt selleks eesmärgiks määratud asutusele. Sel juhul saadab tõendit väljastav pädev asutus enne iga aasta 31. jaanuari ja 31. juulit oma liikmesriigi tollile kokkuvõtva aruande sellise impordi kohta. Aruanne hõlmab vahetult aruande esitamise kuule eelnenud 6kuulist ajavahemikku. Selles on tõendite number ja väljaandmise kuupäev, importimise kuupäev ja tõendi alusel imporditud toodete koguväärtus ja brutokaal.3. Tõendite väljaandmisel ja esitamisel tollile või teistele tollivormistuse eest vastutavatele asutustele võib kasutada andmetöötlusmeetodeid vastavalt komisjoni 2. juuli 1993. aasta määrusele (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92,3 artikli 292 lõikele 3.4. Käesolev artikkel kehtib mutatis mutandis II lisas loetletud kaupade suhtes.Artikkel 4Tõendit väljaandev või kaupu kasutav pädev asutus peab oma liikmesriigi tollile vastavalt määruse (EMÜ) nr 2913/92 artiklitele 21 ja 87 teatama igast kõrvalekaldest I lisas ja artikli 2 lõikes 2 loetletud kaupade artikli 2 lõikes 1 määratletud kasutamisest, välja arvatud artikli 2 lõikes 4 toodud juhul.Artikkel 51. Iga liikmesriik edastab komisjonile artikli 3 lõikes 1 osutatud tõendi väljaandmiseks pädevate asutuste nimed koos nimetatud asutuste poolt kasutatava templi näidisega. Samuti edastab iga liikmesriik komisjonile selle asutuse nime, mis võib lubada imporditud kaubad ringlusse artikli 3 lõikes 2 osutatud juhtudel. Komisjon edastab selle teabe teiste liikmesriikide tollile.2. Kui kaupu ei suunata vabasse ringlusse selles liikmesriigis, kus tõend välja anti, edastatakse tõendi koopia importiva liikmesriigi tolli poolt selle liikmesriigi tollile, kelle pädev asutus tõendi välja andis.Kui kaubad on lubatud vabasse ringlusse mõnes teises kui tõendi välja andnud liikmesriigis teiste asutuste poolt vastavalt artikli 3 lõikele 2, edastatakse tõendi koopia otse nende asutuste poolt tõendi väljaandnud asutusele.3. Iga liikmesriigi asutus, kellel on õigus välja anda artikli 3 lõikes 1 nimetatud tõendit, säilitab kauba tollijärelevalve lõppemise tähtpäevale järgneva kolme aasta jooksul ühe koopia väljaantud tõenditest ning peatamise õige kohaldamise tõestamiseks vajalikud dokumendid.Artikkel 6Komisjon teavitab liikmesriike kõigist liikmesriikide taotlustest teha muudatusi I ja II lisa loeteludes.Artikkel 71. Iga liikmesriik teavitab komisjoni viie kuu jooksul pärast lepingu jõustumist määruse halduslikust rakendamisest.2. Samuti edastavad nad komisjonile hiljemalt kolme kuu jooksul pärast iga kalendriaasta lõppu teabe väljaantud tõendite koguarvu kohta koos käesoleva määruse sätete kohaselt imporditud kaupade koguväärtuse ja brutokaaluga.Artikkel 8Käesolev määrus jõustub järgmisel päeval pärast selle avaldamist Euroopa Ühenduste Teatajas.Seda kohaldatakse alates 1. jaanuarist 2003.Käesolev määrus on tervikuna siduv ja vahetult kohaldatav kõikides liikmesriikides.Brüssel, 21. jaanuar 2003Nõukogu nimeleesistujaN. CHRISTODOULAKIS1 EÜT C 265, 12.10.1988, lk 9.2 EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 2700/2000 (EÜT L 311, 12.12.2000, lk 17).3 EÜT L 253, 11.10.1993, lk 1. Määrust on viimati muudetud komisjoni määrusega (EÜ) nr 993/2001 (EÜT L 141, 28.5.2001, lk 1).I LISARELVADE JA SÕJAVÄEVARUSTUSE LOETELU, MILLE IMPORDITOLLIMAKSUD PEATATAKSE1280428253601360236033604360637013702370337053707382439264202491156086116621062116217630563076506730873117314732676108413841484158418841984218424842784728479850285168518852185258526852785288531853585368539854385448701870387048705870987108711871688018802880488058901890389068907900490059006900890139014901590209022902590279030903193029303930493069307940494061 1. jaanuaril 2003 kohaldatavad CN-koodid on vastu võetud komisjoni 1. augusti 2002. aasta määrusega (EÜ) nr 1832/2002, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa (EÜT L 290, 28.10.2002).II LISAKOKKULEPPELISELT TOLLIMAKSUVABADE RELVADE JA SÕJAVÄEVARUSTUSE LOETELU, MILLELE VÕIB KOHALDADA ARTIKLI 3 IMPORDIKORDA1490184268428842984308470847185178524901890199021902693011 1. jaanuaril 2003 kohaldatavad CN-koodid on vastu võetud komisjoni 1. augusti 2002. aasta määrusega (EÜ) nr 1832/2002, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa (EÜT L 290, 28.10.2002).III LISAPÄDEVA ASUTUSE TÕENDEUROOPA ÜHENDUS1. Hankelepingu number ja kuupäev TÕEND SÕJAVÄEVARUSTUSE KOHTANr ORIGINAAL2.1. Importija (täisnimi ja täielik aadress, k.a liikmesriik) 3. VÄLJAANDNUD ASUTUS (eelnevalt trükitud)2.1. Kaubasaaja (täisnimi ja täielik aadress, k.a liikmesriik)MÄRKUSEDA. Kaupade vabasse ringlusse laskmise avalduse toetuseks tuleb esitada käesoleva tõendi originaal ja üks koopiaB. Asjaomane tolliasutus või muu volitatud asutus säilitab käesoleva tõendi koopia, kinnitab originaali ja saadab selle tagasi väljaandnud asutusele5. Pakendite märgistus ja numbrid, arv ja liik, hankelepingujärgne tootenumber 6. CN-kood (neljakohaline)7. Brutokaal (kg)5. Pakendite märgistus ja numbrid, arv ja liik, hankelepingujärgne tootenumber 6. CN-kood (neljakohaline)7. Brutokaal (kg)5. Pakendite märgistus ja numbrid, arv ja liik, hankelepingujärgne tootenumber 6. CN-kood (neljakohaline)7. Brutokaal (kg)5. Pakendite märgistus ja numbrid, arv ja liik, hankelepingujärgne tootenumber 6. CN-kood (neljakohaline)7. Brutokaal (kg)8. Koguväärtus eurodes:9. TOLLI- VM ASUTUSE KINNITUS 10. Viimane kehtivuspäev Päev Kuu AastaVabasse ringlusse laskmise number ja kuupäev:Tolliasutuse nimi: 11. Käesolevaga tõendatakse, et eespool nimetatud kaubad on mõeldud kasutamiseks ... relvajõududeleKoht ja kuupäev: (Liikmesriik)Tolliametniku allkiri: Koht ja kuupäev:Tempel Volitatud isiku allkiri:Tempel

Summary:
Teatavate relvade ja muu sõjaväevarustuse imporditollimaksude peatamine
Teatavate relvade ja muu sõjaväevarustuse imporditollimaksude peatamine
 
KOKKUVÕTE:
määrus (EÜ) nr 150/2003, millega peatatakse teatavate relvade ja muu sõjaväevarustuse imporditollimaksud
MIS ON MÄÄRUSE EESMÄRK?
Selle eesmärk on peatada teatavate relvade ja muu sõjaväevarustuse imporditollimaksud, et võimaldada ELi riikide kaitse eest vastutavatel asutustel hankida maailma parimaid sõjatarvikuid.
See kehtib üksnes kaupade kohta, mida impordivad ELi riikide kaitseasutused või tehakse seda nende nimel.
PÕHIPUNKTID
Tollimaksude peatamine
Määrusega peatatakse ühtsed imporditollimaksud, mida kohaldatakse teatavate relvade ja muu sõjaväevarustuse suhtes tingimusel, et kaupu kasutavad ELi riigi relvajõud (või tehakse seda nende nimel), näiteks:ELi riikide territooriumi kaitseks,rahutagamisoperatsioonides osalemiseks,muudel sõjalistel eesmärkidel, nt ELi kodanike kaitsmiseks.Määruse I lisas sätestatakse selle erandi alla kuuluvate kaupade loetelu. Kõigi tarvikute suhtes, mis ei ole loetletud määruses ega selle lisades, kohaldatakse tollimaksu, isegi kui seda impordivad ELi riigi relvajõud.
Asjaomased kaubad
Kaubad, mille tollimaksud peatatakse, on relvad ja laskemoon, sealhulgas osad ja tarvikud, teatavad haruldased gaasid, lõhkeained, detonaatorid, teatavad fotomaterjalid ja keemiatooted.
Määrusega peatatakse tollimaksud ka imporditavate osade, komponentide ja alakooste suhtes, mida tuleb lisas loetletud kaupadele sisse ehitada või külge monteerida või mida kasutatakse väljaõppel või katsetamisel.
Eraettevõtted
ELis asutatud eraettevõtted saavad importida tollimaksuvabalt üksnes tingimusel, et nad toodavad asjakohast sõjaväevarustust ja tarnivad lõpptoodangut kaitse eest vastutavatele asutustele ELi riikides. Kõigi muude kasutuste puhul tuleb tollimkasu tasuda.
MENETLUS JA KONTROLL
Tõend
Kaupade vabasse ringlusse lubamise taotlusele tuleb lisada selle ELi riigi pädeva asutuse poolt väljaantud tõend, kelle relvajõududele kaubad on mõeldud.
Kõnealuse tõendi vorm on esitatud määruse III lisas. Tõend esitatakse importiva ELi riigi tolliasutusele koos kaupadega, mille kohta see käib.
Sõjasaladus
Sõjasaladuse tagamiseks on tollimaksu kaotamise puhul ette nähtud spetsiaalsed haldusmenetlused: riigikaitse eest vastutavad ametiasutused võivad tavapärase tolliteenistuse asemel väljastada tõendi. Asutusi tuleb sellest teavitada.
Tollijärelevalve
Asjaomastele kaupadele kehtivad ELi tolliseadustikus sätestatud lõppkasutuse tingimused, st nende kasutamine toimub järelevalve all. Lõppkasutuse tollijärelevalve lõppeb kolme aasta möödumisel nende vabasse ringlusse lubamise kuupäevast.
Tollijärelevalve eesmärgil peab tõendit väljaandev või kaupu kasutav pädev asutus oma riigi tolliasutusele teatama igast kõrvalekaldest kaupade määruses määratletud kasutamisest.
Teabevahetus
ELi riigid peavad edastama tõendi väljaandmiseks pädevate asutuste nimed. Euroopa Komisjon edastab selle teabe teiste ELi riikide tolliasutustele.
ELi riigid peavad teavitama komisjoni määruse rakendamisest ja saatma igal aastal väljastatud tõendite arvu koos määruse kohaselt imporditud toodete koguväärtuse ja brutokaaluga.
MIS AJAST MÄÄRUST KOHALDATAKSE?
Seda kohaldatakse alates 1. jaanuarist 2003. aastast.
TAUST
Lisateave:Maksustamine ja toll: peatamised (Euroopa Komisjoni veebileht).
PÕHIDOKUMENT
Nõukogu 21. jaanuari 2003. aasta määrus (EÜ) r 150/2003, millega peatatakse teatavate relvade ja muu sõjaväevarustuse imporditollimaksud (EÜT L 25, 30.1.2003, lk 1–6)
Viimati muudetud: 10.11.2017